Šturec (vrch)

Šturec () je lesnatý vrch, nachádzajúci sa vo Veľkej Fatre, nad sedlom Veľký Šturec. Vrchol s hustým porastom neposkytuje výhľad.

Poloha 
Nachádza sa v juhovýchodnej časti Veľkej Fatry, v geomorfologickom podcelku Hôľna Fatra. Vrchom vedie hranica medzi Žilinským a Banskobystrickým krajom a zároveň okresmi Banská Bystrica a Ružomberok. Patrí do katastrálneho územia obcí Liptovské Revúce a Staré Hory. Sedlom popod vrch vedie stará horská cesta, spájajúca Liptov s Pohroním, ktorá oddávna spája Revúcku dolinu (povodie Váhu) so Starohorskou dolinou (povodie Hrona). Do začiatku 60. rokov 20. storočia bola hlavnou cestnou spojnicou Liptova s Pohroním. Prejazd neudržiavanou cestou nie je pre motorové vozidlá zakázaný, no je spojený so značným rizikom, je však obľúbenou trasou cykloturistov.

Prístup 
Vrchom prechádza  značkovaná turistická, súčasť Cesty hrdinov SNP (E8) medzi Zvolenom a Krížnou. Je pomerne ľahko prístupný, nakoľko sa vypína priamo nad sedlom Veľký Šturec.
 po  značke zo sedla Veľký Šturec a z Donovál od východu
 po  značke z Krížnej zo západu

Referencie

Pozri aj 
 Veľký Šturec
 Malý Šturec

Externé odkazy 
 Poloha na turistickej mape

Vrchy vo Veľkej Fatre
Tisícovky na Slovensku
Vrchy v okrese Banská Bystrica
Vrchy v okrese Ružomberok